Παριζιάνικο cookie cake, βήμα βήμα
Μαστιχωτό και τραγανό, το cookie αυτό είναι τόσο μεγάλο όσο ένα κέικ!
170 γρ. (1 + 1/3 κούπας) αλεύρι για όλες τις χρήσεις, 1 κουτ. γλυκού μπέικιν πάουντερ 1/4 κουτ. γλυκού μαγειρική σόδα, 120 γρ. βούτυρο αγελάδας, πολύ μαλακό, 150 γρ. (3/4 κούπας) καστανή ζάχαρη, 1/2 κουτ. γλυκού ψιλό αλάτι, 55 γρ. αμυγδαλοβούτυρο ή φιστικοβούτυρο, ανακατεμένο, 1 μεγάλο αυγό, σε θερμοκρασία δωματίου, 120 γρ. κουβερτούρα μαύρη, κομμένη σε μέτρια κομμάτια, 50 γρ. αμύγδαλα ωμά (με τη φλούδα), χοντροκομμένα, 60 γρ. σάλτσα ή σιρόπι καραμέλας, fleur de sel («ανθός» αλατιού), αφρίνα ή άλλο αφράτο φίνο, αλάτι, για την επιφάνεια
Για το παριζιάνικο cookie cake, βήμα βήμα ξεκινάμε και προθερμαίνουμε τον φούρνο στους 170-180°C.Στρώνουμε το ρηχό ταψί του φούρνου με αντικολλητικό χαρτί ψησίματος.Bάζουμε στο ταψί ένα τσέρκι διαμέτρου 22 εκ.Σε ένα μεσαίο μπολ ανακατεύουμε το αλεύρι με τη σόδα και το μπέικιν πάουντερ.Τα αφήνουμε στην άκρη.Χτυπάμε στο μίξερ με το φτερό το βούτυρο, τη ζάχαρη και το αλάτι σε χαμηλή προς μέτρια ταχύτητα μέχρι να έχουμε ένα λείο μείγμα, για περίπου 2-3 λεπτά.Προσθέτουμε το αμυγδαλοβούτυρο ή το φιστικοβούτυρο και χτυπάμε για άλλα 2 λεπτά, μέχρι να ομογενοποιηθεί.Προσθέτουμε το 1/3 από το μείγμα αλευριού και χτυπάμε σε χαμηλή προς μέτρια ταχύτητα μέχρι να ενωθεί.Προσθέτουμε το αυγό συνεχίζοντας το χτύπημα.Προσθέτουμε το υπόλοιπο αλεύρι και χτυπάμε σε χαμηλή ταχύτητα μέχρι να ομογενοποιηθεί το μείγμα – όχι πάρα πολύ.Αδειάζουμε το μείγμα στο τσέρκι και πολύ απαλά με μια σπάτουλα ισιώνουμε την επιφάνεια όσο γίνεται καλύτερα, χωρίς να πιέζουμε πολύ το μείγμα.Σκορπίζουμε στην επιφάνεια την κουβερτούρα και τα αμύγδαλα.Ψήνουμε για 22-25 λεπτά.Ελέγχουμε εγκαίρως βυθίζοντας στο cookie ένα λεπτό μαχαίρι – πρέπει να βγει στεγνό, χωρίς υπολείμματα ζύμης.Μεταφέρουμε αμέσως πολύ προσεκτικά σε μια σχάρα με λεπτό πλέγμα και αφαιρούμε το τσέρκι.Το αφήνουμε να κρυώσει εντελώς και ραντίζουμε με όση καραμέλα θέλουμε.Πασπαλίζουμε με τον ανθό αλατιού.Κόβουμε σε 10-12 τρίγωνα κομμάτια ή σε ακανόνιστα κομμάτια με το χέρι.Διατηρείται για 4 ημέρες τυλιγμένο με μεμβράνη.
Αλεύρι (ζύμες),Βούτυρο,Σοκολάτα